ข้อบัญญัติองค์การบริหารส่วนตำบลบ่อแดงข้อบัญญัติองค์การบริหารส่วนตำบลบ่อแดงเรื่องการใช้น้ำประปาขององค์การบริหารส่วนตำบล พ.ศ. ๒๕๕๗แก้ไขเพิ่มเติม(ฉบับที่ ๒)พ.ศ. ๒๕๕๗[๑] อาศัยอำนาจตามความในมาตรา ๖๘ (๑)แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและบำรุงรักษาระบบประปาหมู่บ้าน พ.ศ. ๒๕๔๘ องค์การบริหารส่วนตำบลบ่อแดงโดยความเห็นชอบของสภาองค์การบริหารส่วนตำบลบ่อแดงและนายอำเภอสทิงพระจึงตราข้อบัญญัตินี้ไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ แก้ไขเพิ่มเติม (ฉบับที่ ๒) พ.ศ. ๒๕๕๗ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ่อแดงตั้งแต่วันที่ได้ประกาศไว้โดยเปิดเผย ณที่สำนักงานองค์การบริหารส่วนตำบลบ่อแดงแล้วเจ็ดวันข้อ ๓ ให้ยกเลิกข้อความตามข้อ ๕ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ และให้ใช้ข้อความต่อไปนี้แทนข้อ ๕ ให้นายกองค์การบริหารส่วนตำบลบ่อแดง เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบในกรณีมีเหตุพิเศษอาจสั่งการลดหย่อนหรือยกเว้นการปฏิบัติตามความในข้อบัญญัตินี้ได้เป็นกรณีๆ ไป และออกประกาศหรือคำสั่งเพื่อปฏิบัติการให้เป็นไปตามข้อบัญญัตินี้ข้อ ๔ ให้ยกเลิกข้อความตามข้อ ๗ ข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗และให้ใช้ข้อความต่อไปนี้แทนข้อ ๗ เมื่อผู้ขอใช้น้ำยื่นคำขอใช้น้ำประปาตามแบบฟอร์มคำร้องเจ้าหน้าที่จะดำเนินการตรวจสอบการติดตั้งมาตรวัดน้ำข้อ ๕ ให้ยกเลิกข้อความตามข้อ ๘ และข้อ ๙ข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ข้อ ๖ ให้ยกเลิกข้อความตามข้อ ๑๐ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ และให้ใช้ข้อความต่อไปนี้แทนข้อ ๑๐ การต่อท่อประปาจากท่อจ่ายน้ำขององค์การบริหารส่วนตำบลบ่อแดงถึงที่ติดตั้งหน้ามาตรวัดน้ำเป็นสิทธิและหน้าที่ขององค์การบริหารส่วนตำบลบ่อแดงโดยเฉพาะผู้ใช้น้ำหรือผู้หนึ่งผู้ใดจะกระทำมิได้ ส่วนการต่อท่อหลังจากมาตรวัดน้ำเข้าบ้านผู้ใช้น้ำสามารถติดตั้งได้เองข้อ ๗ ให้ยกเลิกข้อความตามข้อ๑๖ ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ และให้ใช้ข้อความต่อไปนี้แทนข้อ ๑๖ ผู้ใช้น้ำทุกรายจะต้องใช้น้ำผ่านมาตรวัดน้ำและเสียค่าน้ำไม่เกินหน่วยละห้าบาทตามบัญชีอัตราค่าน้ำประปาที่แนบท้ายข้อบัญญัตินี้และราคานี้อาจจะเปลี่ยนแปลงได้ตามมติที่ประชุมสภาองค์การบริหารส่วนตำบลบ่อแดงให้ความเห็นชอบโดยองค์การบริหารส่วนตำบลจะประกาศให้ทราบเป็นคราว ๆ ไปส่วนการจดหน่วยน้ำและการเรียกเก็บค่าน้ำประปาจะเรียกเก็บเป็นรายเดือน ๆ ละครั้งและเสียค่าเช่ามาตรวัดน้ำเดือนละห้าบาทกรณีเดือนใดค่าน้ำประปาไม่ถึงสิบบาท ให้เก็บสิบบาทต่อเดือนข้อ ๘ ให้ยกเลิกข้อความตามข้อ๒๑ ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ และให้ใช้ข้อความต่อไปนี้แทนข้อ ๒๑ หากผู้น้ำผู้ใดมีเจตนาขโมยน้ำใช้น้ำโดยไม่ผ่านมาตรวัดน้ำ หรือเปลี่ยนแปลงแก้ไขมาตรวัดน้ำ หรือการไขมาตรวัดน้ำหรือการกระทำใด ๆ ก็ตามที่มีเจตนาต่อการขโมยน้ำองค์การบริหารส่วนตำบลจะงดจ่ายน้ำทันที และจะต้องเสียค่าปรับเป็นเงินไม่เกิน ๕๐๐บาทข้อ ๙ ให้ยกเลิกข้อความตามข้อ๒๙ ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบลพ.ศ. ๒๕๕๗ และให้ใช้ข้อความต่อไปนี้แทนข้อ ๒๙ หากผู้ใช้น้ำต้องการยกเลิกการใช้น้ำประปาให้ยื่นคำร้องต่อองค์การบริหารส่วนตำบลโดยแสดงหลักฐาน ดังนี้(๑) สำเนาบัตรประจำตัวประชาชนหรือบัตรที่ทางราชการออกให้(๒) ใบเสร็จรับเงินค่าน้ำประปาเดือนสุดท้าย (ถ้ามี)ผู้ขอใช้น้ำประปาอาจทำหนังสือมอบฉันทะให้ผู้อื่นไปทำการแทนได้โดยต้องมีผู้ลงนามเป็นพยาน ๒ คน ผู้รับมอบฉันทะจะต้องนำหลักฐาน ตาม (๑) - (๒)และหลักฐานของผู้รับมอบฉันทะไปแสดงต่อองค์การบริหารส่วนตำบลด้วยประกาศณ วันที่ ๑๘ ธันวาคม พ.ศ. ๒๕๕๗เสนอ จิตมานะนายกองค์การบริหารส่วนตำบลบ่อแดง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๐ สิงหาคม๒๕๕๘นุสรา/ผู้ตรวจ๒๐ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘๓ ง/หน้า ๗๑/๗ สิงหาคม ๒๕๕๘